Ogutu Okudo

Ogutu Okudo (alizaliwa takriban mwaka 1992) ni mtaalamu wa mafuta na nishati kutoka Kenya ambaye aliwahi kuhudumu kama mkurugenzi wa bodi katika National Oil Corporation of Kenya. Ndiye mwanzilishi na Mkurugenzi Mtendaji wa Guuru Energy, kampuni ya nishati inayotumia teknolojia ya data inayolenga kuharakisha maendeleo na matumizi ya rasilimali za nishati barani Afrika. Yeye ni mtu mashuhuri katika sekta ya nishati barani Afrika, anayejulikana kwa kuendesha mazungumzo ya mikataba tata na kusuluhisha migogoro katika mafuta, gesi, na nishati mbadala. 

Ameshikilia nyadhifa za  uongozi katika miradi ya kimataifa na amekua na mchango mkubwa katika miradi mbalimbali nchini Kenya,ikiwemo kuandaa na kutekeleza sheria za nishati, kuwezesha mauzo ya mafuta ya kwanza nchini Kenya,na kuwakilisha washikadau katika miradi mikubwa kama vile kesi ya mpaka wa baharini katika mahakama ya kimataifa ya haki(ICJ). Anaendelea kushiriki kikamilifu katika utekelezaji wa teknolojia za nishati zilizogatuliwa katika Afrika Mashariki, ikiwemo suluhisho za upishi wa gesi,(LPG) kwa mfumo wa “lipa kadri unavyotumia” na mifumo ya nishati ya jua.

Yeye ni meneja wa nchi ya Kenya katika kampuni ya SpringRock Group, kampuni ya Afrika inayojihusisha na  maendeleo ya mafuta ya juu ardhini yenye makao makuu Lagos, Nigeria. Sambamba na hilo, anahudumu kama mshauri wa nishati katika Wizara ya Petroli na Madini ya Kenya.Pia yeye ndiye mwanzilishi na Mkurugenzi Mtendaji wa shirika la kijamii la Women in Energy and Extractives Africa (WEX Africa).

Okudo ni mwanaharakati wa jinsia aliyeshinda tuzo nyingi, mwandishi, mzungumzaji, na bingwa wa nishati, anayetambuliwa na Forbes ' "30 Under 30" kwa mchango wake wa kuwashauri wanawake na wasichana katika STEM. CNN imemtambua kama mtu anayefanya mageuzi katika sekta ya nishati.

 Maisha ya awali na elimu 
Okudo alizaliwa nchini Kenya takriban mwaka wa 1992. Alipata elimu yake ya msingi katika Shule ya St. Nicholas, Nairobi, kisha akaendelea na masomo katika shule ya Rift Valley Academy huko Kijabe. Akiwa katika shule hiyo inayofuata mtaala wa Marekani kwa kipindi cha miaka minane, Lucky alikuwa mchezaji mahiri wa mpira wa kikapu na mpira wa miguu. Baadaye alijiunga na Shule ya Rusinga Academy jijini Nairobi, ambako alihudumu kama mwakilishi maalum aliyechaguliwa katika baraza la shule.

Katika hotuba yake ya kuhitimu kwa Wanafunzi wa Darasa la 2020 wa Rusinga Academy, Okudo alikumbuka wakati wake alipokuwa shuleni hapo, ikiwemo kuhudumu kama nahodha wa Timu ya Mjadala ya Kenya. Mwaka 2008, alishika nafasi ya 7 kati ya Wajadili Bora Afrika katika Mashindano ya Mijadala ya Shule za Afrika yaliyofanyika katika Shule ya St. Johns, Johannesburg. Akiwa na mapenzi ya historia na diplomasia tangu akiwa mdogo, alishiriki kikamilifu katika Middle School Model United Nations and East Africa Model United Nations, yaliyofanyika katika Ofisi za Umoja wa Mataifa Gigiri, Nairobi, ambako alihudumu kama katibu na mwanachama wa Baraza la Usalama.

Baada ya kumaliza shule ya upili, Okudo alijiunga na  Chuo Kikuu ya United States International University Africa ,jijini Nairobi, ambapo alihitimu na Shahada ya Sanaa katika maswala ya Uhusiano wa Kimataifa kwa kiwango bora. Wakati wa masomo yake, tangazo la kugunduliwa kwa akiba ya kwanza ya mafuta nchini Kenya lilimchochea kubadili mtazamo wake kutoka kwa sera za kigeni na diplomasia, na kuingia katika ulimwengu wa mafuta ya petroli. Baadaye,aslisomead katika Chuo Kikuu cha Aberdeen, huko Scotland, ambapo alihitimu na Shahada ya Uzamili ya Sayansi katika Oil and Gas Enterprise Management.

 Kazi 
Okudo ametajwa na CNN kama mwanamke mwenye dhamira ya kufanya mageuzi katika sekta ya mafuta na gesi barani Afrika.Mwaka wa 2012, mwaka mmoja kabla ya Kenya kugundua akiba yake ya kwanza ya mafuta ya kibiashara, alianza shirika la Women in Oil and Gas East Africa (WIOGEA), ambalo baadaye lilibadilishwa jina na kuwa Women in Energy and Extractives Africa (WEX Africa),https://www.worldenergyday.net/wp-content/uploads/2023/04/Eenovators_-_Energy_Roundtable_6_Report_2021-1.pdfShirika hili lisilo la kiserikali lenye makao yake makuu Nairobi lilikuwa na wanachama katika nchi nane za Afrika, na zaidi ya wanachama 3,500, ambapo 1,200 kati yao walikuwa nchini Kenya kufikia mwaka wa 2020.WEX Africa inalenga kuziba pengo la kijinsia katika sekta ya nishati na uchimbaji madini.Wanachama huwahimiza wasichana kuchukua kozi za sayansi, teknolojia, uhandisi na hisabati ( STEM ) na kutafuta taaluma katika sekta zenye faida kubwa zinazotawaliwa na wanaume.WEX Africa imewawezesha zaidi ya wasichana 100,000 kupitia mpango wao wa STEM Highschool Outreach.

Mnamo 2017, akiwa na umri wa miaka 25, Okudo aliteuliwa kuwa menewa nchi katika kampuni ya SpringRock Energy, kampuni ya kimataifa inayojihusisha na huduma na uendelezaji wa maeneo ya mafuta.

 Mambo mengine ya kuzingatia 
Okudo alikuwa mwanachama mwanzilishi wa bodi ya Association of Women in Extractives Kenya (AWEIK). Jukwaa la Crans Montana lilimtambua kwa tuzo la New Leaders of Tomorrow, kwa jukumu lake la kutetea wanawake katika sekta ya nishati. The Africa Youth Awards ilimtambua kama mmoja wa Vijana 100 Waafrika Wenye Ushawishi Zaidi. Mnamo 2020, Forbes Africa ilimtaja miongoni mwa Waafrika 30 bora walio chini ya umri wa miaka 30. 

Mnamo 2020, Okudo aliteuliwa katika kamati ya juu kabisa ya ushauri ya African Energy Chamber ili kuhudumu katika masuala ya maudhui ya ndani na kusaidia katika ujenzi wa uwezo kote barani Afrika. 

Mnamo 2020, alitambuliwa kama Mtu wa Mwaka (Person of the Year) na Future Awards Africa kwa kazi yake katika sekta ya nishati. 

Marejeo

Jamii:Watu walio hai
Jamii:Waliozaliwa 1992
Jamii:wanawake wa Kenya
Jamii:Pages with unreviewed translations